|  |
| --- |
| +\*xfs\*pvs\*Akl\*cvA\*xBj\*qkc\*ogw\*lmk\*mhs\*cgg\*pBk\*- +\*yqw\*viC\*hzg\*viC\*ugc\*dzi\*lro\*rdz\*Djo\*xCc\*zew\*- +\*eDs\*onw\*lyd\*lyd\*lyd\*inA\*jck\*asy\*oFy\*grA\*zfE\*- +\*ftw\*tiz\*kmD\*awg\*BqE\*csa\*kkn\*Eii\*yuy\*Dia\*onA\*- +\*ftA\*ysd\*cjc\*ajo\*xBn\*wEm\*BjE\*jlb\*sCt\*kvu\*uws\*- +\*xjq\*kxi\*CFw\*Cky\*rtC\*ccy\*DDj\*DBb\*tjm\*hBs\*uzq\*- |

|  |
| --- |
|  |
| **REPUBLIKA HRVATSKA** |
| **KRAPINSKO - ZAGORSKA ŽUPANIJA** |
| **OPĆINA KRAPINSKE TOPLICE** |
| **OPĆINSKA NAČELNICA** |

KLASA: 245-01/24-01/13

URBROJ: 2140-18-01-25-4

Krapinske Toplice, 02.10.2025.

Na temelju članka 11. stavka 2. Zakona o pravu na pristup informacijama („Narodne novine“, broj 25/13 i 85/15) i članka 46. Statuta Općine Krapinske Toplice („Službeni glasnik Krapinsko-zagorske županije“, broj 16A/25), Općinska načelnica Općine Krapinske Toplice upućuje

**JAVNI POZIV**

**za savjetovanje sa zainteresiranom javnošću u postupku donošenja Procjene rizika od velikih nesreća za Općinu Krapinske Toplice**

Donošenje Procjene rizika od velikih nesreća za Općinu Krapinske Toplice temelji se na odredbama Zakona o sustavu civilne zaštite („Narodne novine“, broj 82/15, 118/18, 31/20, 20/21 i 114/22) kojim je uređeno osiguranje sustava civilne zaštite te prava i obveze tijela državne uprave i jedinica lokalne i područne (regionalne) samouprave u dijelu planiranja, pripreme, reagiranja i zaštite stanovništva, imovine i okoliša od velikih nesreća. U skladu s navedenim Zakonom propisano je da jedinice lokalne samouprave moraju provoditi aktivnosti utvrđene procjenom rizika kako bi se osigurao pravodobni i učinkovit odgovor na prijetnje i ugroze.

Procjena rizika izrađena je u skladu s Pravilnikom o smjernicama za izradu procjena rizika od katastrofa i velikih nesreća („Narodne novine“, broj 65/16), kojim se određuje sadržaj i metodologija izrade te način vrednovanja rizika i prikaza rezultata, a ujedno je usklađena sa smjernicama Krapinsko-zagorske županije te s nacionalnom Procjenom rizika od katastrofa Republike Hrvatske.

Procjena rizika od velikih nesreća donosi se radi prepoznavanja potencijalnih opasnosti i ugroza na području Općine, procjene njihove vjerojatnosti i mogućih posljedica, utvrđivanja stupnja ranjivosti stanovništva, imovine, okoliša i kritične infrastrukture te određivanja mjera za sprječavanje i smanjenje štetnih posljedica. Na taj se način stvaraju preduvjeti za učinkovitu pripremu i djelovanje svih nadležnih tijela i operativnih snaga, jača otpornost zajednice na moguće nesreće te se osigurava provedba zakonske obveze planiranja, zaštite i spašavanja.

Ovaj dokument obuhvaća analizu osnovnih karakteristika područja Općine, identifikaciju prijetnji i rizika, analizu njihovog utjecaja na život i zdravlje ljudi, gospodarstvo, društvenu stabilnost i infrastrukturu, procjenu vjerojatnosti njihove pojave te vrednovanje rizika u odnosu na kriterije prihvatljivosti. Procjena rizika daje pregled postojećih i potrebnih kapaciteta sustava civilne zaštite te usmjerava buduće planiranje i donošenje mjera za sprječavanje, ublažavanje i otklanjanje posljedica velikih nesreća.

Procjena rizika stoga predstavlja temeljni dokument za izradu i provedbu planova civilne zaštite i planova djelovanja u slučaju velikih nesreća, omogućuje koordinirano djelovanje svih relevantnih tijela.

**Ovim putem poziva se zainteresirana javnost – građani, obrtnici, trgovačka društva i druge pravne osobe te svi ostali zainteresirani da dostave svoje prijedloge i mišljenja na prijedlog Procjene rizika od velikih nesreća za Općinu Krapinske Toplice.**

Svoje prijedloge i mišljenja možete dostaviti na popunjenom obrascu koji se daje u prilogu ovom Javnom pozivu i poslati na u njemu navedenu e-mail adresu.

Cilj provođenja savjetovanja s javnošću je upoznavanje javnosti s prijedlogom Procjene rizika, a radi dobivanja mišljenja, primjedbi i prijedloga i eventualno prihvaćanja zakonitih i stručno utemeljenih mišljenja, primjedbi i prijedloga.

**Savjetovanje će trajati od 02.10.-01.11.2025.**

Po završetku savjetovanja, svi pristigli doprinosi bit će razmotreni te prihvaćeni ili neprihvaćeni uz obrazloženja koja su sastavni dio Izvješća o savjetovanju s javnošću.

Izvješće će biti objavljeno na mrežnim stranicama Općine Krapinske Toplice, [www.krapinske-toplice.hr](http://www.krapinske-toplice.hr).

OPĆINSKA NAČELNICA

Gordana Jureković